EkBass/fiwiki-20250220-pages-articles huggingface dataset:
Juojärvi

Juojärvi on Heinävedellä, Liperissä, Outokummussa ja Tuusniemellä sijaitseva järvi. Sen pinta-ala on 219,54 km² ja suurin syvyys 51 metriä. Järvessä on 833 saarta. Järvi on karikkoinen ja selilläkin voi tavata kivikkoja. Juojärvi ja Juojärven reitti kuuluvat osana Vuoksen vesistön Kallaveden reittiin ja ovat Saimaan latvavesiä. Järven vedet laskevat pääasiassa Palokissa sijaitsevan vesivoimalan, mutta myös vähäisemmässä määrin Taivallahden kanavan ja Varistaipaleen kanavan kautta Varisveteen. Uuden Valamon luostari sijaitsee Juojärven rannalla Heinäveden Papinniemessä. Juojärven asukkaat ovat todistettavasti käyttäneet antofylliittiä astioidensa vahvistamiseen jo 4 500 vuotta sitten. Tämä asbestikeramiikan laji tunnetaan Pöljän keramiikkana. == Vesistösuhteet == Järvi sijaitsee Vuoksen vesistössä (vesistöaluetunnus 04) Juojärven reitin valuma-alueen (04.7) Juojärven alueella (04.71), jonka Juojärven lähialueeseen (04.711) järvi kuuluu. Järven vedenpinnan korkeus on 101 metriä mpy. ==Katso myös== * Luettelo Suomen sadasta suurimmasta järvestä * Asbesti ==Lähteet== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 * Kokonainen saari karkasi omille teilleen Outokummun Juojärvellä. Karjalainen 23.7.2013 Luokka:Heinäveden järvet Luokka:Juojärven reitin valuma-alue Luokka:Outokummun järvet Luokka:Liperin järvet Luokka:Tuusniemen järvet Luokka:Suomen maakuntajärvet
Yuen Biao

Yuen Biao (; s. 26. heinäkuuta 1957 Brittiläinen Hongkong) on hongkongilainen toimintaelokuvista tunnettu näyttelijä. Viisivuotiaana Yuen meni samaan kiinalaiseen ooppera-akatemiaan kuin Jackie Chan ja Sammo Hung. Siellä Yuen oli heille kuin pikkuveli. Siellä Chan otti Yuenin suojaansa ja heistä tuli elinikäiset ystävät. Yuen oli akatemiassa 16-vuotiaaksi asti, minkä jälkeen hän muutti Yhdysvaltoihin, josta kuitenkin palasi kaksi vuotta myöhemmin, sillä kiinalaisella taistelulajien taitajalla ei ollut maassa paljon mahdollisuuksia. Yuenin läpimurtoelokuva oli Knockabout (), jossa hän näyttelee Sammo Hungin kanssa. Yuen, Chan ja Hung muodostivat kolmena lohikäärmeenä tunnetun kung fu -näyttelijöiden trion, joka näytteli yhdessä kuudessa 1980-luvulla julkaistussa elokuvassa. Näistä viimeisin on Ikuisesti lohikäärmeitä (1988). Myöhemmin Yuen muutti Kanadaan perheensä kanssa. Yuen on tehnyt 2000-luvulla tasaisin välein elokuvarooleja, mutta pitänyt matalampaa profiilia julkisuudessa. == Aiheesta muualla == * == Lähteet == Luokka:Hongkongilaiset näyttelijät Luokka:Vuonna 1957 syntyneet Luokka:Elävät henkilöt
Khasekhemwy

Khasekhemwy (tai pelkästään Khasekhem) oli muinaista Egyptiä 2. dynastian aikaan vuoden 2686 eaa. tienoilla hallinnut faarao. Khasekhemwy käytti poikkeuksellista Seth-Horus-nimeä, joka tulkitaan usein merkiksi siitä, että Khasekhemwy yhdisti Ylä- ja Ala-Egyptin pysyvästi. Manetho ei kuitenkaan mainitse Khasekhemwyä laisinkaan. Khasekhemwyn hallituskaudelta on säilynyt edeltäjiään enemmän dokumentaatiota ja esineitä. Hänen arvellaan voittaneen Peribsenin aloittaman taistelun Ylä-Egyptiä vastaan. Voittoisan sotaretkensä jälkeen Khasekhemwy otti molempien suurten jumalten (Horus ja Seth) nimet omaan nimeensä. Hän lisäsi nimeensä myös duaalin (-wy) kuvaamaan "kahta valtaa". Tällä hän pyrki ilmeisesti välttämään sitoutumisen vain toiseen jumalaan. Khasekhemwy siirsi pääkaupungin Hierakonpoliihin. Hän järjesti myös sotaretken Byblokseen. Khasekhemwy oli naimisissa pohjoisesta kotoisin olevan prinsessa Nemathapin kanssa. Khasekhemwy todennäköisesti pyrki tällä lujittamaan valtaansa sekä Ylä- että Ala-Egyptin hallitsijana.http://www.touregypt.net/featurestories/khasekhem.htm Hierakonpoliksesta on löydetty Khasekhemwyä kuvaavia kivipatsaita, jotka ovat ensimmäiset kovasta kivilaadusta valmistetut egyptiläiset patsaat. Hierakonpoliksen lähettyviltä on löydetty myös suuri "linnake", jossa on ollut paikoin jopa viisi metriä paksut muurit. Muurien alkuperäistä korkeutta ei tiedetä, mutta sortuneenakin ne ovat yli 10 metriä korkeat. Mutatiilisillä muureilla ympäröity alue on ollut 67 metriä pitkä ja 57 metriä leveä. Sen käyttötarkoitusta ei kuitenkaan tiedetä. == Hautaus == Khasekhemwyn hauta sijaitsee Abydoksessa erillään hänen edeltäjiensä haudoista. Se on rakenteeltaan varsin erikoinen, sillä siinä on ilmeisesti yritetty sulauttaa pohjoisen mastaba-tyyppistä ja etelän neliönmuotoista hautaa. Hauta on myös huomattavasti Khasekhemwyn edeltäjien hautoja suurempi ja siinä on (ensimmäisenä laatuaan) kivestä rakennettu hautakammio. Hieman alle kilometrin päässä haudasta sijaitsee mutatiilistä rakennetut muurit, jotka ympäröivät noin 123 metriä pitkän ja 64 metriä leveän alueen. Muurien arvellaan olleen noin 20 metriä korkeat. Rakennelman tarkkaa tarkoitusta ei tiedetä, mutta se lienee ollut Khasekhemwyn hautatemppeli. Keskellä muurien ympäröimää aluetta on sortunut rakennus, joka on saattanut olla hyvin pieni porraspyramidin prototyyppi. Muurien julkisivu muistuttaa Djoserin hautatemppeliä. Khasekhemwyn haudasta on löytynyt useita Djoserin sinettejä, mikä viittaisi siihen, että Djoser hoiti Khasekhemwyn hautausriitit. Khasekhemwy on muissakin yhteyksissä usein liitetty Djoseriin, joten on mahdollista, että Djoser oli Khasekhemwyn poika. == Lähteet == == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Ram

Ram tai RAM voi tarkoittaa muun muassa seuraavaa: == Tietotekniikka == * RAM, Random access memory, hajasaantimuisti == Yritykset == * RAM Racing, entinen brittiläinen Formula 1 -talli * RAM, golfvälinevalmistaja * Ram Trucks, yhdysvaltalainen autonvalmistaja, jonka malleja ovat ** Ram ProMaster ** Ram ProMaster City *RAM (ammattinimike), rakennusammattimies == Musiikki == * Ram, Paul McCartneyn studioalbumi vuodelta 1971 * Ram, ruotsalainen heavy metal -yhtye == Sotateollisuus == * Ram, toisen maailmansodan aikainen kanadalainen panssarivaunu * Hr. Ms. Ram, toisen maailmansodan aikainen alankomaalainen apumiinalaiva == Maantiede == * Ram, joki Alpeilla == Henkilöt == * Andy Ram (s. 1980), uruguaylais-israelilainen tennispelaaja * Khushi Ram (s. 1916), intialainen voimistelija * Lauri Torsteninpoika Ram, 1500-luvulla elänyt suomalainen sotilas * Raja Ram (s. 1941), australialais-englantilainen muusikko * Rajeev Ram (s. 1984), yhdysvaltalainen tennispelaaja === Kuvitteellisia henkilöt === * Mola Ram, tugeenien ylipappi elokuvassa Indiana Jones ja tuomion temppeli Luokka:Seulonnan keskeiset artikkelit
Khefrenin pyramidi

Khefrenin pyramidi (Khafren pyramidi) on egyptiläisistä Gizan pyramideista toiseksi suurin. Sen rakennutti neljännen dynastian faarao Khafre. ==Mitat== Khefrenin pyramidi on alkuperäiseltä korkeudeltaan 143,5 metriä korkea ja nykyiseltä korkeudeltaan 136,5 metriä.Pyramid of Chefren, Skyscraperpage.com Sen pohja on 215 metriä leveä. Pyramidin tilavuus on 2 211 096 kuutiometriä. Pyramidin kaltevuus on 53°10'.Lehner 1997, s. 17. Khefrenin pyramidi on hiukan sen vieressä olevaa Kheopsin pyramidia matalampi, mutta koska se rakennettiin 10 metriä korkeammalla olevalle kalliolle, sen huippu nousee korkeammalle. Khefrenin pyramidi on myös hiukan Kheopsin pyramidia jyrkempi.Lehner 1997, s. 122. ==Rakentaminen== Khefrenin pyramidi rakennettiin hiukan viettävälle kalliolle, joten sen alustan kaakkoiskulmaa jouduttiin nostamaan ja luoteiskulmaa madaltamaan. Suurin osa pyramidista päällystettiin Turan kalkkikivellä. Päällysteestä on jäljellä ylin neljännes, sillä kivirosvot ovat vieneet alemmat kivet. ==Käytävät ja kammio== Khefrenin pyramidin sisälle johtaa kaksi alaspäin viettävää käytävää. Ylemmän sisäänkäynti on pohjoissivulla 11,5 metriä pohjatason yläpuolella, ja alemman sisäänkäynti on pohjatasolla. Käytävät kohtaavat pyramidin sisällä, ja käytävä jatkuu vaakatasossa lähes pyramidin keskellä olevaan hautakammioon, joka on kooltaan 14 × 5 metriä ja korkeudeltaan 6,8 metriä. Hautakammiossa on sarkofagi, joka on tehty mustasta graniitista. Löydettäessä sen kansi oli kahtena kappaleena. Giovanni Battista Belzoni löysi kammion vuonna 1818, mutta havaitsi että se oli ryöstetty. Sarkofagista löytyi härän luita.Lehner 1997, s. 123–124. ==Ympäristö== Khefrenin pyramidin itäpuolella on faaraon kuolintemppelin rauniot. Temppeli oli suurempi kuin aiemmin rakennettujen pyramidien kuolintemppelit. Temppelissä oli suuria faaraon patsaita, jotka siirrettiin pois ehkä 18. dynastian tai Ramses II:n aikana. Kuolintemppelistä lähtee itään päin noin 500 metrin pituinen käytävä, jonka päässä ovat laaksotemppeli ja sfinksitemppeli. Laaksotemppeli on melko hyvin säilynyt. Sfinksitemppelin edessä ja käytävän vieressä on Gizan sfinksi, joka katsoo poispäin pyramidista.Lehner 1997, s. 124. Pyramidin eteläsivulla on pieni, jo lähes kokonaan kadonnut sivupyramidi nimeltä GII-a.Lehner 1997, s. 126. ==Lähteet== * ===Viitteet=== Luokka:90.2 Yleinen arkeologia Luokka:Egyptin pyramidit Luokka:Giza
Muovailuvaha

Muovailuvaha on rakenteeltaan savea muistuttavaa ainetta, jota on myyty lastenleluksi 1930-luvulta asti. Itse tehty muovailuvaha sisältää vehnäjauhoa, vettä, öljyä, suolaa, homeenestoainetta, alunaa ja väriaineita.Itse tehty muovailuvaha Kotikokki Myös mehiläisvahasta tehdään muovailuvahaa.Kotimainen muovailuvaha Leikkien Se ei ole myrkyllistä, ei tahraa ja lähtee saippualla. Jotkin merkit pysyvät pehmeinä (tai pehmenevät kun niitä lämmitetään kädessä), toiset kovettuvat avoimessa tilassa noin vuorokaudessa. Tämä riippuu öljyn ja veden suhteesta ja siitä, mitä öljyä on käytetty. Monia muovailuvahoja voi käyttää useita kertoja. Suomalaissa päiväkodeissa käytetään paljon myös taikataikinaa, joka sekoitetaan itse vehnäjauhoista, suolasta ja vedestä sekä tilkasta öljyä.Taikataikina Lastenmaa Se kovettuu nopeammin ja murtuu herkemmin kuin kaupallinen muovailuvaha. Taikataikinaa ei yleensä voi käyttää uudestaan. == Historia == Muovailuvaha keksittiin vahingossa Cleo ja Noah McVicker omistamassa Kutol-nimisen saippuafirmassa 1933. Sinä vuonna asiakas oli tilannut seinätapettien puhdistamiseen palveluja noen tahriessa seiniä, mikä oli hyvin yleistä, kun taloja lämmitettiin hiilillä. Noah valmisti jauhoista, vedestä ja suolasta massan, jota käytetään vielä nykyäänkin vanhojen ja herkkien tapettien puhdistamiseen. Myöhemmin tapetteja pystyi puhdistamaan vedellä ja saippualla, kysyntä väheni. 1954 eräs keksijäperheen jäsenistä huomasi ajanvietteen muovailuvahana, kunhan siihen lisää värejä ja hajuja. == Katso myös == *Plastoliini *Vaha-animaatio == Lähteet == == Aiheesta muualla == Luokka:Leikkikalut Luokka:Seulonnan keskeiset artikkelit
Mykerinoksen pyramidi

Mykerinoksen pyramidi eli Menkauren pyramidi on egyptiläinen pyramidi Gizassa. Sen rakennutti faarao Menkaure 4. dynastian aikana. Pyramidin korkeus oli alun perin 65 metriä, kanta 102 × 105 metriä, tilavuus 236 183 m³ ja kaltevuus 51°20′25″.Lehner 1997, s. 17, 134. Se on pienin Gizan kolmesta suuresta pyramidista, painoltaan vain 1/10 Kheopsin pyramidista. Pyramidin pienuus saattaa johtua siitä, että alueella ei enää ollut tilaa, tai siitä, että temppelistä oli siihen aikaan jo tullut merkittävämpi kuin pyramidista. Pyramidi on rakennettu kalkkikivestä ja graniitista. Pyramidin eteläpuolella on kolme pientä kuningattarien pyramidia, GIII-a, GIII-b ja GIII-c. Näistä GIII-a on varsinainen pyramidi ja kaksi muuta porraspyramideja.Lehner 1997, s. 134–135. Pyramidin itäpuolella oli kuolintemppeli ja pyramidista 608 metriä itään oli laaksotemppeli.Lehner 1997, s. 134, 137. Pyramidin sisäänkäynti on pohjoisella sivulla neljä metriä pohjatasosta. Sisäänkäynnistä lähtee 31 metriä pitkä käytävä alaspäin 26 asteen kulmassa. Se vie kammioon, josta se jatkaa vaakatasossa eteiskammioon. Sen alapuolella on faaraon hautakammio ja toinen kammio. Hautakammion seinät ovat graniittia. Hautakammiossa oli sarkofagi, joka katosi sittemmin merellä. Sarkofagissa oli puinen arkku, joka on kuitenkin ajoitettu Menkaurea myöhemmälle ajalle. Eteiskammiosta lähtee toinen käytävä ylöspäin pyramidin sisäosiin.Lehner 1997, s. 135–136. Pyramidin sivulla näkyvän suuren aukon teki sulttaani Othman vuonna 1196.Lehner 1997, s. 137. ==Lähteet== * ===Viitteet=== Luokka:Egyptin pyramidit Luokka:Giza
Steve Biko

Stephen Bantu ”Steve” Biko (18. joulukuuta 1946 King William’s Town – 12. syyskuuta 1977 Pretoria) oli eteläafrikkalainen apartheidin vastustaja ja Musta tietoisuus -liikkeen perustaja. Vuonna 1969 mustat yliopisto- opiskelijat, pettyneenä mustien yhä huononevaan asemaan yhteiskunnassa, erosivat monirotuisesta NUSAS-opiskelijajärjestöstä (National Union of South African Students) ja perustivat mustien ja värillisten opiskelijoiden järjestön SASO:n eli South African Student's Organizationin (Etelä-Afrikan opiskelijajärjestö), jonka jäseniksi pääsivät vain mustat, intialaiset ja värilliset. Steve Bikon, joka oli yksi SASO:n perustajista, mukaan mustien tuli tehdä itsestään voimakas ryhmä, joka ottaa oman paikkansa avoimessa yhteiskunnassa ja etteivät mustat voineet tukeutua edes hyvää tarkoittavien valkoisten apuun taistelussaan apartheidia vastaan. Biko korosti myös, että mustien tuli myös muuttaa ajatteluaan ja päästä eroon heitä vaivanneesta alemmuuskompleksista ja aloittaa ”voimakas ruohonjuuritasolta lähtevä mustan tietoisuuden kehittäminen siten, että mustat oppivat esittämään oikeutetut vaatimuksensa.” Biko tuomitsi PAC:n ja ANC:n aloittaman väkivaltaisen vastarinnan ja katsoi, että kamppailussa tuli käyttää ainoastaan väkivallattomia keinoja. Biko sai pannamääräyksen vuonna 1973 ja pidätettiin vuonna 1974 syytettynä terrorismiin yllytyksestä. Biko käytti kuitenkin vuoteen 1976 asti jatkunutta oikeudenkäyntiään, kuten Nelson Mandela oli tehnyt kymmenen vuotta aikaisemmin, poliittisten näkemystensä esittämiseen ja levittämiseen. Biko tuotiin 11. syyskuuta 1977 yöllä Port Elizabethin vankilasta Pretorian vankilaan. Hän kuoli seuraavana päivänä. Steve Bikon kuoltua pretorialaisessa vankilassa hallitus joutui kansallisen ja kansainvälisen painostuksen alaisena suorittamaan sisäisen tutkinnan tapauksesta. Virallisen tutkimuksen loppuraportissa todetaan Bikon hyökänneen tuolilla poliisien kimppuun ja saaneen vammat kaaduttuaan poliisien yrittäessä hillitä häntä. Totuuskomission kuulusteluissa 20 vuotta myöhemmin Bikon kuulustelua johtanut poliisi, majuri Harold Snyman, kertoi kuitenkin esimiehensä, eversti Piet Goosenin, vaatineen kuolemaan johtaneiden todellisten tapahtumien salaamista, koska ne olisivat saattaneet hallituksen huonoon valoon. Todellisuudessa Biko oli kuollut poliisien pahoinpideltyä hänet raa’asti kuulustelujen yhteydessä. Peter Gabriel on tehnyt Bikosta laulun ja Richard Attenborough elokuvan Huuto vapaudelle. == Lähteet == Luokka:Eteläafrikkalaiset poliitikot Luokka:Eteläafrikkalaiset ihmisoikeusaktivistit Luokka:Apartheidinvastaiset aktivistit Luokka:Eteläafrikkalaiset henkirikosten uhrit Luokka:Vuonna 1946 syntyneet Luokka:Vuonna 1977 kuolleet
Sakkaran porraspyramidi

Sakkaran porraspyramidi tai Djoserin porraspyramidi sijaitsee Egyptissä Sakkaran hauta-alueella. Se on kolmannen dynastian perustajan Djoserin rakennuttama pyramidi ja ensimmäinen suuri kivipyramidi.Memphis and its Necropolis – the Pyramid Fields from Giza to Dahshur Viitattu 29.11.2014. Sakkaran porraspyramidi koostuu kuudesta portaasta.Katso, mitä muuta nähtävää Egyptissä on kuin pyramidit Viitattu 29.11.2014. Se on saatu aikaan rakentamalla päällekkäin toinen toistaan pienempiä mastaboja. Pyramidi on alkuperäiseltä korkeudeltaan 60 metriä. Sen pinta-ala on 121 × 109 metriä ja tilavuus 330 400 kuutiometriä.Lehner 1997, s. 17. Pyramidia ympäröi temppelialue, jolla oli useita rakennuksia. Aluetta ympäröi 10,5 metrin korkuinen ja 1 645 metrin pituinen muuri. Pyramidin suunnitteli faarao Djoserin hoviarkkitehti ja ylipappi Imhotep.Lehner 1997, s. 84. Pyramidin alle kaivettiin tunneleita ja kammioita, jonne faarao haudattiin.Lehner 1997, s. 87–88. ==Lähteet== * ===Viitteet=== Luokka:Egyptin pyramidit
Meidumin pyramidi

Meidumin pyramidi on pyramidi, joka rakennettiin Egyptin faarao Sneferun aikana vuosina 2613 eaa.-2589 eaa.Pyramids of Egypt: Meidum Pyramid Sen korkeus on 65 metriä. Pyramidista oli tarkoitus tulla porraspyramidi, mutta myöhemmässä vaiheessa portaat täytettiin kalkkikivellä. Historioitsijat uskovat, että pyramidin ulkosivut romahtivat ja Sneferu rakensi siksi toisen pyramidin Dahshuriin. Pyramidi siis menetti muotonsa ja jäljelle on jäänyt vain rakennuksen ydinrakenne. ==Lähteet== Luokka:Egyptin pyramidit de:Meidum- Pyramide es:Pirámide de Meidum fr:Pyramide de Meïdoum ru:Пирамида в Мейдуме sk:Pyramída v Médúme
Taitettu pyramidi

Taitettu pyramidi sijaitsee Dahshurissa Egyptissä. Pohjalta pyramidi lähtee nousemaan 54 asteen kulmassa 47,04 m, jatkuen 43 asteen kulmassa 57,67 m. Pyramidi on 104,71 metriä korkea ja melko hyvin säilynyt. Kannan pituus 189,43 m ja taitekohdan kannan pituus on 123,58 m. Pyramidiin johtaa 704 metrin mittainen tie laaksotemppelistä. Pyramidin muinainen nimi oli joko Eteläinen loistava pyramidi tai Sneferu loistaa etelässä. Luokka:Egyptin pyramidit
Punainen pyramidi

Punainen pyramidi eli pohjoinen pyramidi on Egyptissä Dahshurin hauta-alueella sijaitseva pyramidi. Se on yksi kolmesta faarao Sneferun rakennuttamasta pyramidista. Sneferu rakennutti hautapaikakseen ensin niin sanotun taitetun pyramidin, mutta noin 30. hallitsijavuotensa kohdalla hylkäsi sen ja alkoi rakennuttaa punaista pyramidia, josta tehtiin taitettua pyramidia loivempi.Lehner 1997, s. 104–105. Punaisella pyramidilla on korkeutta 104 metriä.. Sen leveys on 220 metriä, kaltevuus 43° 22' ja tilavuus 1 694 000 m³.Lehner 1997, s. 17. Kuninkaan hautakammio on pyramidin sisällä ja 15 metriä korkea. ==Lähteet== * ===Viitteet=== Luokka:Egyptin pyramidit
Hawaran pyramidi

Hawaran pyramidi rakennettiin Hawarraan (Hawara-el-Makta) 12. dynastian aikana. Rakennuttajana oli faarao Amenemhet III. Pyramidin korkeus on 58 metriä ja pohjan leveys 120 metriä. Kokonaispinta-ala oli noin 28 000 m². Siitä on louhittu materiaalia käyttöön roomalaisajoista lähtien. Sisus oli rakennettu savitiilistä ja päällimmäinen kerros kalkkikivestä. Pyramidiin liittyy laaja temppelikompleksi. Diodoroksen mukaan Daidalos vaikuttui niin suuresti temppelistä, että rakennutti samanlaisen Minokselle Kreetaan. == Lähteet == * Touregypt ==Aiheesta muualla== * University College London: A Virtual Exploration of the Lost Labyrinth Luokka:Egyptin pyramidit
Abusirin pyramidit

Abusirin pyramidit (Abu Sirin pyramidit) ovat Egyptin viidennen dynastian aikana rakennettuja pyramideja, jotka sijaitsevat Abusirissa (muinainen Busiris eli Per-Usir) Gizan ja Sakkaran välillä.Britannica: Abu Sir (archaelogical site, Egypt), viitattu 29.7.2013 Faaraot Niuserre, Neferirkare ja Sahure rakennuttivat ne. Pyramidit ovat huonommin rakennettuja kuin muut Egyptissä eikä niitä ole korjattu. Alueella on muiden faaraoiden rakennuttamia auringon jumala Ralle omistettuja pyhäkköjä ja obeliskeja. Kolmen suurimman pyramidin muodostaman suoran linjan uskotaan osoittaneen Heliopoliin kaupunkiin, joka oli aurinkokultin keskus.The Ancient Egypt Site: Abusir, the Realm of Osiris, viitattu 29.7.2013 == Lähteet == * Britannica: Abu Sir (archaelogical site, Egypt) === Viitteet === == Aiheesta muualla == * Czech Institute of Egyptology: Abusir * Egyptological Looting Database 2011: Abusir Luokka:Egyptin pyramidit
Alexandre Dumas (nuorempi)

Alexandre Dumas nuorempi (27. heinäkuuta 1824 Pariisi – 27. marraskuuta 1895 Marly-le-Roi) oli ranskalainen kirjailija ja näytelmäkirjailija, jonka tunnetuin teos on romaani Kamelianainen, johon perustuu Giuseppe Verdin ooppera La Traviata. Dumas nuorempi eli ranskalaisittain Dumas fils syntyi avioliiton ulkopuolella isänsä Alexandre Dumas vanhemman (père) ja ompelijatar Marie-Laure-Catherine Labayn (1794–1868) suhteesta. Dumas vanhempi tunnusti poikansa ja huolehti tämän koulutuksesta sisäoppilaitoksissa Institution Goubaux'ssa ja Collège Bourbonissa. Silloisen lain mukaan isä voi ottaa aviottoman lapsen pois äidiltä, kuten Alexandre Dumas vanhempi tekikin. Tämä kokemus innoitti Dumas nuorempaa kirjoittamaan näytelmiä, joissa oli traagisia naishahmoja. Vuoden 1858 näytelmässään Le Fils naturel hän käsitteli lehtolapsen asemaa. Teoksissaan Dumas nuorempi pohdiskeli kirjallisuuden moraalista merkitystä ja oli sitä mieltä, että jos vahinkoja sattuu, herrasmiehen velvollisuus on mennä lapsensa äidin kanssa naimisiin. == Lähteet == == Aiheesta muualla == * Kamelianainen ja hänen "isänsä", Suomen Kuvalehti, 23.08.1924, nro 34, s. 8, Kansalliskirjaston digitaaliset aineistot Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1824 syntyneet Luokka:Vuonna 1895 kuolleet
Kiinan pyramidit

pienoiskuva|Han Yang Ling -pyramidi, kuvattu vuonna 2008. pienoiskuva|Kiinalaisen pyramidin malli. Kiinan pyramidit ovat Kiinassa sijaitsevat noin 100 pyramidimaista hautakumpua. Ne muistuttavat karkealta muodoltaan tasalakisia, loivareunaisia pyramideja olen yleensä porrasmaisia. Monet niistä ovat 100 kilometrin säteellä Xi'an:ista, Qin Chuanin tasangoilla "Kielletyllä alueella" Shaanxin maakunnassa Keski-Kiinassa. Erään pyramidin kanta on noin 50 metriä. Sisä-Mongoliassa on pyramidi Sijiazin kaupungista kilometri pohjoiseen Aohanin alueella. Maolingin mausoleumi on pyramidimainen. Yhdysvaltalainen lentäjä James Gaussman kertoo nähneensä ilmasta käsin valkoisen, jalokivikoristeisen pyramidin toisen maailmansodan aikana. Kyseistä pyramidia ei ole löydetty. == Lähteet == == Aiheesta muualla == * * * * * Luokka:Pyramidit Pyramidit, Kiinan Luokka:Kiinan rakennukset ja rakennelmat
Kōta Hirano

Kōta Hirano (, s. 14. heinäkuuta 1973https://myanimelist.net/people/2251/Kouta_Hirano) on japanilainen mangaka. Hän on kotoisin Tokion Adachista. Lukioaikoinaan hän toimi sarjakuvakerhon johtajana, minkä jälkeen hän opiskeli jonkin aikaa Tokion taideinstituutin animaatiopuolella, mutta jätti opintonsa kesken. Opiskeluaikanaan siellä hän kuului sarjakuvan tutkimusyhteisöön ja tuona aikana hän debytoi myös COYOTE- nimisellä teoksellaan. Hän oli myös työntekijänä peliyhtiössä muutaman päivän ajan. Aluksi hän työskenteli aikuisille suunnatun sarjakuvan parissa, mutta sitten pani kaiken peliin ja siirtyi piirtämään otakuiden haaveita ja hulluutta tutkivaa Daidōjin Monogataria, jonka avulla hän saavutti kulttimainetta. Tämän jälkeen hän kirjoitti Hellsingiä, tarinaa vampyyreistä, vampyyrinmetsästäjistä ja uskonnollisista fanaatikoista. Hellsingin myötä hän saavutti myös maailmanlaajuista mainetta. ==Töitä== * COYOTE (1995, ISBN 4-8296-7745-7) * Hai-Hi Tension (拝Hiテンション, 1996, ISBN 4-88271-445-0) * Daidōjin monogatari (大同人物語, alkuperäiset julkaisut Comic Gum (コミックガム)-lehdessä vuoden 1996 jälkeen) *# 1998、ISBN 4-8470-3280-2 * Hellsing *# 1998、ISBN 4-7859-1870-5 *# 1999、ISBN 4-7859-1958-2 *# 2000、ISBN 4-7859-2047-5 *# 2001、ISBN 4-7859-2125-0 *# 2003、ISBN 4-7859-2286-9 * Susume! Seigaku dennō kenkyūbu == Lähteet == == Aiheesta muualla == * Luokka:Japanilaiset sarjakuvantekijät Luokka:Vuonna 1973 syntyneet Luokka:Elävät henkilöt
Ekopsykologia

__NOTOC__ Ekopsykologia on psykologian suuntaus, jossa painotetaan ihmisen ja luonnon välistä yhteyttä. Lähtökohtana on, että ihminen on osa luontoa ja että ihmisen ja luonnon hyvinvointi - tai pahoinvointi - kulkevat käsi kädessäHeiskanen, Irma & Kaarina Kailo 2006, s. 13. Ekopsykologiaan liittyy psykologian lisäksi läheisesti ekologia. Käytännön päämääränä on löytää tapoja ehkäistä ja hoitaa vieraantumista ja auttaa rakentamaan kestävän kehityksen mukaista elämäntapaa yksilön ja yhteisöjen tasoilla. Ekopsykologian historian keskushahmo on Theodore Roszak. Ekopsykologian mukaan mielenterveyden kysymyksiä ei voi ymmärtää pelkästään psyykensisäisten tekijöiden tai sosiaalisten suhteiden valossa, kuten psykologiassa yleensä ajatellaan. On otettava huomioon myös ihmisen suhteet ekosysteemeihin ja muihin eliölajeihin. Näillä suhteilla on syvä evoluutiohistoria, ja ne on sisäänrakennettu ihmisen mieleen ja ruumiiseen, esimerkiksi aivojen vanhempiin ja uudempiin kerroksiin. Ihmisen suhteilla muuhun luontoon on syvää psyykkistä merkitystä, eikä kaupungistuminen ole mitenkään tehnyt näitä suhteita merkityksettömiksi. Ihmisen riippuvuus luonnosta ei koske ainoastaan fyysistä toimeentuloa vaan myös mielenterveyttä. Monimuotoinen luonto edesauttaa ihmismielen vastustuskykyä ja psyykkisten ratkaisumallien monimuotoisuutta. Ekosysteemien tuhoutuminen toisaalta tuhoaa hyvinvoinnin mahdollisuuksia ihmisissä. Tärkeä osa ekopsykologian käytäntöä on viedä psykoterapia toimistorakennuksista ulos luontoon. Yksinkertainen kävely metsässä, jopa kaupungin puistossa, on virkistävää, koska se on lajityypillistä käyttäytymistä. Luonnonympäristöjen, ja jopa luontokuvien katselun, hyvää tekevä vaikutus ihmiseen voidaan mitata, ja siitä on tutkimusnäyttöä. == Katso myös == * Ekofeminismi == Lähteet == == Kirjallisuutta == * * * *Roszak, Theodore, Mary E. Gomes & Allen D. Kanner (toim.): Ecopsychology. Restoring the Earth, Healing the Mind. Sierra Club Books, San Francisco 1995 == Aiheesta muualla == * Davis, John: PSYCHOLOGICAL BENEFITS OF NATURE EXPERIENCES: RESEARCH AND THEORY Naropa University, 2008 * Francis, Robyn : Why gardening makes you happy and cures depression * Glendinning, Chellis : Technology, Trauma and the Wild * Roszak, Theodore: The nature of sanity - Psychology Today, 1996 Luokka:Psykologian osa-alueet Luokka:Ekologia de:Umweltpsychologie ku:Psîkolojiya devedorê
PayPal

PayPal Holdings, Inc. on yhdysvaltalainen yritys, joka ylläpitää Internetissä käytettävää PayPal-maksujenvälitysjärjestelmää, joka on tarkoitettu korvaamaan perinteisiä maksumenetelmiä (sekki, luottokortti yms.). PayPal on suosittu maksutapa verkkokaupoissa. Sitä käytetään myös lahjoitusten vastaanottamisessa. PayPalin pääkonttori sijaitsee San Joséssa Kaliforniassa. ==Historia== PayPal syntyi kun kaksi yritystä, Confinity ja X.com yhdistyivät maaliskuussa 2000. Confinityn olivat perustaneet joulukuussa 1998 Max Levchin, Peter Thiel, Luke Nosek ja Ken Howery. Yritys kehitti maksamista PalmPilotilla ja kryptografiaa. X.comin perusti puolestaan maaliskuussa 1999 Elon Musk. Se oli Internet-pohjainen finanssipalveluyritys. Molemmat yritykset sijaitsivat Palo Altossa University Avenuella. Useat Confinityn ensimmäisistä työntekijöistä olivat The Stanford Review -opiskelijalehden, joka oli myös Peter Thielin perustama yritys, entisiä työntekijöitä. Suurin osa varhaisista ohjelmoijista tuli University of Illinois at Urbana-Champaignista Max Levchinin rekrytoimana. X.comissa Elon Musk palkkasi monia liiketoiminta- ja teknologiapuolen osaajia, jotka olivat kriittisiä yhdistymisen myötä syntyneen PayPalin menestyksen luomisessa. Näihin kuuluivat muun muassa Amy Klement, Sal Giambanco, Roelof Botha, Sanjay Bhargava ja Jeremy Stoppelman. eBay osti PayPalin vuonna 2002. Kauppa toteutettiin osakevaihdolla, jossa yksi PayPalin osake oikeutti 0,39 eBayn osakkeeseen. eBayn julkaiseman tiedotteen mukaan kaupan arvo oli noin 1,5 miljardia dollaria. Ostohetkellä PayPalia käytti maksutapana jo yli puolet eBayn käyttäjistä. PayPal korvasi eBayn oman BillPoint-palvelun. Syyskuussa 2014 ilmoitettiin, että eBay luovuttaa PayPalin erilliseksi yhtiöksi. Jakautuminen tapahtui heinäkuussa 2015. ==Valuutat== PayPal-maksuja voi välittää kansainvälisesti seuraavilla valuutoilla: * Euro * Yhdysvaltain dollari * Kanadan dollari * Australian dollari * Englannin punta * Japanin Jeni == Lähteet == ==Aiheesta muualla== *PayPal * PayPal – Suomenkielinen pikaohje Luokka:NASDAQ-100-indeksi Luokka:Yhdysvaltalaiset finanssipalveluyhtiöt Luokka:Yhdysvaltalaiset verkkosivustot Luokka:Seulonnan keskeiset artikkelit Luokka:Elon Musk Luokka:Yhdysvaltalaiset pörssiyhtiöt
Al-Lahunin pyramidi

Al-Lahunin pyramidi oli faarao Senusret II:n rakennuttama pyramidi muinaisen Egyptin Keskivaltakunnan 12. dynastian ajalta. Pyramidin pohjaisvu on vaakasuoraan 106 metriä, nousukulma 42° 35´ ja korkeus 48,6 metriä. Pyramidi oli huomattavan kookas ja se oli rakennettu hieman perinteisestä tavasta poiketen. Kalliosta kohoavan kivimuodostelman päälle oli rakennettu mutatiilistä pyramidin runko, joka oli katettu kalkkikivellä. Pyramidi oli yksi ensimmäisistä suurista mutatiilirunkoisista pyramideista, vaikka sen tarkkaa kokoa ei tiedetäkään. Pyramidi poikkesi muista myös siten, että sen sisäänkäynnit oli peitetty kivimurskalla, joka oli oletettavasti tarkoitettu estämään tulvien tuoman veden pääsyä pyramidiin. Varsinaisen pyramidin lähellä on myös kahdeksan mastabaa ja yksi pieni pyramidi, mutta nämä ovat kaikki umpinaisia. Ne olivat todennäköisesti pelkästään symbolisia, mahdollisesti symboloiden edellisten dynastioiden hautoja. Senusretin hautatemppeliä ei ole löydetty, mutta pyramidin läheltä on jäännökset sitä rakentamassa olleiden työläisten kylästä. Se on ensimmäinen löydetty pyramidinrakentajien työläiskylä. Pyramidin käytävien sijoittelu on myös erilainen edellisiin dynastioihin verrattuna. Sisäänkäynti on poikkeuksellisesti eteläpuolella perinteisen pohjoisen sijaan. Hautakammihoin johtava käytävä on myös erikoinen, sillä se laskeutuu aina peruskallioon asti, ennen kuin nousee takaisin pyramidiin. Pyramidissa on useita käytäviä, joiden päässä oleviin hautakammiohin haudattiin todennäköisesti Senusretin lähiomaisia. Egyptologit löysivät käytävät vuonna 1914. Silloin kolme niistä oli jo ryöstetty, mutta neljäs hautakammio oli koskematon. Senusretin tyttärelle, Sithathor-unutille, rakennettu hautakammio sisälsi lähes 10 000 helmeä, satoja sormuksia, rannekoruja, kultaisia nilkkarenkaita, kruunun ja kauneudenhoitotarvikkeita. Tämä on yksi suurimmista Keskivaltakunnan ajalta löytyneistä kätköistä. Ramses II tuhosi tuntemattomasta syystä (mahdollisesti käyttääkseen kalkkikiven omiin rakennuksiinsa) Senusretin pyramidin 19. dynastian aikana, eikä siitä ole nykyään jäljellä muuta kuin kallioon hakattu ydin. == Aiheesta muualla == *The pyramid of Senusret II About Egyptian Pyramids *Illahun Monuments and Sites of Ancient Egypt Luokka:Egyptin pyramidit
Lapväärtti

Lapväärtti () on Pohjanmaalla sijainnut entinen Suomen kunta, aiemmin pitäjä. Vuonna 1973 Lapväärtti liitettiin osaksi Kristiinankaupunkia. Tuolloin molemmat kunnat kuuluivat hallinnollisesti Vaasan lääniin, ja nykyään (2013) entisen Lapväärtin kunnan alue sijaitsee pääosin Pohjanmaan maakunnassa. Lapväärtin naapurikunnat olivat ennen kunnan lakkauttamista Isojoki, Karijoki, Kristiinankaupunki, Siipyy ja Tiukka. ==Historia== Lapväärtti mainitaan ensimmäisen kerran Tukholmassa 1. kesäkuuta 1303 päivätyssä kirjeessä, jossa Ruotsin kuningas Birger Maununpoika kirjoittaa virkamiehelleen Nils Anderssonille. Kirjeessä hän käskee antaa talonpojille Michael Lapväärtistä (kirjoitusasuna Lappafärd), Andar Merikarvialta ja Tobbe Tiukasta luvan vapaasti hyödyntää Hämeen metsiä. Lapväärtti oli pitkään osa Närpiön pitäjää, mutta siitä tuli oma kappeliseurakuntansa vuonna 1594 ja itsenäinen seurakunta vuonna 1607. Nykyinen kirkko, joka on rakennettu 1848–1851, on yksi Suomen suurimmista maaseudulla sijaitsevista kirkoista. Kirkkosalissa on istumapaikkoja 3 000 hengelle, ja rakennus on kuin pieni katedraali peltojen keskellä. Siipyy erotettiin Lapväärtistä vuonna 1860, Isojoki 1855.http://bebyggelsenamn.sls.fi/bebyggelsenamn/2597/stora-stora/ Storå ja Karijoki 1862.http://bebyggelsenamn.sls.fi/bebyggelsenamn/2598/botom-botom/ Bötom Lapväärtti valittiin ruotsinkielisen Pohjanmaan Vuoden kyläksi vuonna 2004. Lapväärtin pitäjäruoaksi nimettiin 1980-luvulla klimppisoppa. ==Väestö== Seuraavassa kuvaajassa on esitetty Lapväärtin väestönkehitys kymmenen vuoden välein vuosina 1880–1970. Vuonna 1926 Lapväärtistä liitettiin Karijokeen alue, jossa oli 876 asukasta. Vuoden 1960 väestönlaskennan mukaan 69,7 prosenttia Lapväärtin asukkaista puhui äidinkielenään ruotsia.Avain omaan maahan – tietoja Suomen kaupungeista, kauppaloista ja maalaiskunnista, s. 147\. Sanoma Osakeyhtiö, 1964, Helsinki. ==Taajamat== Vuoden 1970 taajamarajauksen mukaan Lapväärtissä oli neljä taajamaa: Dagsmark (251 asukasta), Härkmeri (319 asukasta), kirkonkylä (1 467 asukasta) ja Perus (207 asukasta). Vuonna 1960 Dagsmarkissa oli 326 asukasta, Härkmerellä 471 asukasta, kirkonkylässä 1 568 asukasta ja Peruksessa 292 asukasta. ==Kylät== Dagsmark, Härkmeri, Lapväärtti (ruots. Lappfjärd), Lålby, Myrkky (ruots. Mörtmark; liitettiin Karijokeen 1927), Peninkylä (ruots. Åback), Uttermossa. == Tunnettuja asukkaita == * Oskari Frösén (s. 1976), korkeushyppääjä * Viljami Hautaviita (1905–1985), "Suomen Teräsmies" -tittelillä esiintynyt voimamies * Kalevi Salmi (1937–2010), yrittäjä ja yritysjohtaja, teollisuusneuvos * Grels Teir (1916–1999), ministeri, pääjohtaja * Harald Teir (1914–1992), professori * Tor-Erik Teir (1908–1988), pankinjohtaja, kaupunkineuvos == Katso myös == * Luettelo Kristiinankaupungin julkisista taideteoksista ja muistomerkeistä == Lähteet == == Aiheesta muualla == * Lapväärtin Kyläyhdistyksen verkkosivusto * Myrkyn asutushistoria. Myrkyn kylä. * *
Sanakht

Sanakht (tai Nebka) oli muinaista Egyptiä 2. dynastian aikaan vuosina 2686–2667 eaa. hallinnut faarao. Torinon papyruksessa Nebkan mainittiin hallinneen ennen Djoseria 3. dynastian ensimmäisenä faaraona. Westcarin papyruksessa taas Nebka sijoitetaan Djoserin ja Hunin väliin 3. dynastian toiseksi faaraoksi. Eri luetteloiden ristiriitaiset tiedot vaikeuttavat huomattavasti Nebkan hallituskauden sijoittamista. Sanakhtia (Horus-nimi) ei ole myöskään voitu kiistattomasti yhdistää yhteenkään kuningasluetteloissa mainittuun kuninkaaseen, vaikka yleensä Sanakhtin katsotaan olleen Nebka. Sanakhtin hallituskaudesta ei tiedetä juurikaan mitään. Mitään kirjallista dokumentaatiota tai monumentteja ei tuolta ajalta ole ilmeisesti säilynyt. Sanakhtin hautaa ei ole löydetty, mutta Abydoksen läheltä löytynyt hauta saattaa olla hänen (Manetho kuvaukseen perustuen). Pienen Elefantinessa (silloinen Egyptin eteläinen raja) sijainneen pyramidin raunioista on löytynyt kuva, jossa Sanakht tuhoaa faaraon vihollisen. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Tumulus

Tumulus eli kumpuhauta on keinotekoisen kummun sisässä oleva hauta. Kumpu rajoittuu monesti kivimuuriin. Tumulus-nimellä viitataan Tumulus-kulttuurin kumpuhautoihin, joita tosin esiintyi jo Úneticen kulttuurissa. Tumulus on monesti pyöreä tai soikea. Vainajat haudattiin suuriin kumpuihin sijoitettuihin arkkuihin. Pronssiesineitä löytyy sekä haudoista että kätköistä. Kulttuuri leviää edellistä kulttuuria pohjoisemmaksi ja kaakkoisemmaksi. Tänä aikana kumpu- ja röykkiöhaudat yleistyvät Pohjoismaissa. ==Lähteet== ==Aiheesta muualla== *English Heritage Monument Class Descriptions *Round barrow and barrow cemetery search results from The Megalithic Portal. Luokka:Muinaishaudat
Vinyyli

Vinyyli on eteenin substituenttinimi tai se voi olla myös orgaaninen yhdiste, joka sisältää vinyyliryhmän. Vinyylistä käytetään myös nimitystä etenyyli. Vinyyliryhmän kemiallinen rakenne on -CH=CH2. Esimerkiksi vinyylikloridi on toiselta nimeltä kloori-eteeni ja sen rakenne on Cl-CH=CH2. Vinyyliasetaatin rakenne on CH3-COO-CH=CH2. Eteeni ja sen johdokset (vinyyliyhdisteet) polymeroituvat katalyytin avulla alkeenipolymeereiksi. Polymeroitaessa vinyylimonomeeria R-CH=CH2, polymeerin toistuva yksikkö on: / R H \ | | | | | -C-C- | | | | | \ H H / n Polymeroinnissa vinyyliryhmän kaksoissidos häviää kun hiili (C) muodostaa sidoksen seuraavan vinyylimonomeerin hiiliatomin kanssa. Erittäin yleisesti käytetty vinyylipolymeeri on polyvinyylikloridi eli PVC, joka valmistetaan polymeroimalla vinyylikloridia. PVC:tä kutsutaan usein vinyyliksi, vaikka siinä ei ole vinyyliryhmiä. Vinyylipolymeerien ehkä tunnetuin käyttö on EP- ja LP-äänilevyissä. Puhekielen ilmaisu "vinyyli" tarkoittaa vinyylilevyä ja "savikiekko" tarkoittaa 1900-luvun alkupuolen gramofonilevyä. == Katso myös == * Polyvinyylikloridi Luokka:Orgaaniset yhdisteet
Suomi-neito

Suomi-neito on Suomen henkilöitymä. Suomi-neito on nuori kaunis nainen, jolla on usein vaaleat hiukset ja siniset silmät ja joka pukeutuu kansallispukuun. Symboli on yleistynyt 1800-luvun lopulla. Alun perin Suomen symbolina käytettiin Aura-nimistä naista (Turun Aurajoen mukaan), mutta myöhemmin yleistyi Suomi-neito. Suomi-neito voi myös tarkoittaa Suomen valtion rajoja, jotka kartalla muistuttavat naista käsivarsineen, päineen ja mekkoineen. ”Käsivarsia” oli kaksi vuosina 1921–1944, jolloin Petsamo kuului Suomeen. Nykyään on jäljellä vain läntinen käsivarsi, joka tunnetaan Käsivarren Lappina. Suomi-neidon on vanhastaan nähty symboloivan nuorekkaana ja haavoittuvaisena Suomen kansaa, joka sijainnillaan idän ja lännen välissä altistuu uhalle ja viekottelulle. Sitä on toisaalta tulkittu myös äitihahmoksi, joka äidillisesti suojelee kansaansa, ja jota rakastetaan ja puolustetaan.Halonen, Tero: Suomi-neito. Teoksessa Halonen, Tero & Aro, Laura (toim.): Suomalaisten symbolit, s. 168. Atena, 2005. ISBN 951-796-394-7. Monien valtioiden suojelijana ja tunnuksena on käytetty naishahmoa jo antiikin ajoista alkaen. Suomi-neito jäljitteleekin klassisia vartalon muotoja lisättynä Suomeen liittyvillä vaaleilla hiuksilla ja kansallispuvulla. == Kuvanveiston Suomi-neidot == Suomen vanhimmassa henkilömonumentissa, kuvanveistäjä Carl Eneas Sjöstrandin tekemässä Henrik Gabriel Porthanin patsaassa (1864) Turussa on kuvattu Suomi-neidoksi tulkittu hahmo. Monumentin oikean puolen sivulla olevien medaljonkien vasemmanpuoleisessa reliefissä on kuvattu tieteen henki Genius valaisemassa soihdullaan maahan polvistunutta Tiedettä. Hänen edessään olevaa Porthanin uurnan edessä surevaa hahmoa on sanottu Suomi-neidoksi. Suomi-neidoksi kutsutaan usein myös Walter Runebergin Helsinkiin tekemän kansallisrunoilija J. L. Runebergin muistomerkin (1885) jalustassa olevaa naishahmoa, joka valmistui vuonna 1883. Myös vuonna 1894 valmistuneen Walter Runebergin toteuttaman Aleksanteri II:n patsaan jalustahahmoihin kuuluu lakia kuvaava Lex-hahmo, joka on edellisen tavoin kuvattu karhuntaljaviittaan puettuna pitkähiuksisena naisena. Tämäkin hahmo mainitaan usein Suomi-neidoksi. == Suomi-neitoja == Tiedosto:Finland 1920.png|Suomen kartta vuosina 1920–1940. Tiedosto:VartLandStatue.JPG|Walter Runeberg, Johan Ludvig Runebergin muistomerkki, 1885, yksityiskohta veistosjalustan hahmo Suomi-neito, 1883. Tiedosto:Lex Alexander II.jpg|Walter Runebergin Aleksanteri II:n patsaan (1894) veistosjalustan Lex-hahmo, jota on pidetty Suomi-neitona. Tiedosto:Suomineito (Isto).jpg|Edvard Isto, Hyökkäys, 1899. == Katso myös == * Suomen neito -patsas == Lähteet== * === Viitteet === == Aiheesta muualla == * * Suomen ja Japanin välinen sarjakuvadiplomatia Luokka:Kansallishenkilöitymät Luokka:Suomen kansallissymbolit Luokka:Seulonnan keskeiset artikkelit
Unnukka

Unnukka (joskus myös Unnukanjärvi) on Vuoksen vesistön Leppävirran reittiin kuuluva järvi Leppävirran ja Varkauden alueilla Pohjois-Savossa. Sen pinta-ala on 80 km², ja pinnankorkeus 81,3 m merenpinnan yläpuolella. Järvi saa vetensä pohjoisessa Kallavedestä, joka laskee järveen Konnuksenkanavan sekä Emä-, Pirtti- ja Koivukoskien kautta. Kallaveden reitin vesistä 70 % virtaa Unnukkaan. Unnukasta vedet laskevat Varkaudessa Ämmäkosken, Kämärinkosken, Taipaleen kanavan ja Huruskosken voimakanavan kautta Saimaaseen, Haukiveden Siitinselkään. Järven pituus luode–kaakkosuunnassa Leppävirralta Varkauteen on lähes 30 km. Järveä luonnehtii rikkonaisuus ja erittäin runsas saarien määrä; sen yli 400 saaresta mainittavia ovat Leppäsalo, Timonsalo, Tiheänsalo, Tervassalo, Pöyhönsaari ja Tanskansaari. Leppäsalo, joka on pinta-alaltaan yli 10 km², erottaa pohjoiset Voipaanselän ja Saviveden altaat varsinaisesta Unnukan altaasta. Jos lähes samassa tasossa oleva Savivesi luetaan Unnukkaan, saadaan yhteispinta-alaksi noin 110 km². Suuria selkiä ovat Paloisselkä, Änäkänselkä ja Kinkamonselkä, joiden itäpuolella sijaitsee Soisalon laaja saari. Sokkeloisella järvellä on rantaviivaa 478 km. Matalahkon järven keskisyvyys on 6,3 m; suurin syvyys, 41 m, on mitattu järven länsiosasta Timonselältä. Unnukan vedenlaatu on yleiseltä käyttökelpoisuusluokitukseltaan hyvä. Vain pohjoisessa Saviveteen luettava Konnuslahti on vedenlaadultaan tyydyttävä tai osin jopa välttävä. Unnukka on lievästi rehevöitynyt, mutta sen vesi on varsin kirkasta. ==Katso myös== * Luettelo Suomen sadasta suurimmasta järvestä ==Lähteet== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 Luokka:Leppävirran järvet Luokka:Varkauden järvet Luokka:Leppävirran reitti
Kermankoski

Kermankoski on Heinäveden kunnassa, Kerman kylässä, Heinävedentiellä sijaitseva koski. Kermankoski on suosittu kalastus- ja freestylemelontapaikka. 2007–2008 tehdyn kalataloudellisen kunnostuksen myötä Kermankoskeen rakennettiin melojia varten kaksi freestylemelontaan soveltuvaa stopparia, jotka toimivat eri vedenkorkeuksilla. Kosken läheisyydessä sijaitsee vuosina 1903–1906 rakennettu Kerman kanava, joka on nykyisinkin toiminnassa. Toinen suosittu kalastuskoski Heinävedellä on Karvionkoski. Kosken länsirannalla sijaitsee urheiluseura Heinäveden Hyrskeen kesäisin toimiva tanssipaikka Kermankosken lava. Tiedosto:Kerman silta.jpg|Toinen Kermankosken silloista Tiedosto:Heinävesi-map canals 1.png|Kermankoski (teksti Kermanvirta) sekä Kerman ja Vihovuonteen kanavat ympäristöineen. Tiedosto:Heinävesi-map Kerma.jpg|Kerman sijainti Heinäveden kartalla. Tiedosto:Location of Heinävesi.png|Heinävesi Etelä-Savon kartalla. == Lähteet == == Aiheesta muualla == Luokka:Suomen kosket Luokka:Heinäveden luonto Luokka:Heinäveden reitti
Medusa

Medusa () oli kreikkalaisessa tarustossa hirviömäinen naispuolinen olento, gorgo. Medusa pystyi muuttamaan ihmisen kiveksi katseellaan tai jos häntä katsoi suoraan silmästä silmään. Medusan sisaret olivat Euryale ja Stheino, jotka Medusasta poiketen eivät olleet kuolevaisia. == Taru == Roomalaisen Ovidiuksen Muodonmuutoksissa esiintyy tarinaversio, jonka mukaan Medusa oli alkujaan kaunis neito. Medusan kohtaloksi muodostui merenjumala Poseidon, joka raiskasi Medusan Pallas Athenen temppelissä. Pallas Athene vihastui, kun hänen pyhäkkönsä näin häpäistiin. Rangaistukseksi Pallas Athene muutti Medusan kultaiset hiukset käärmeiksi, koska ne olivat vietelleet Poseidonin. Joidenkin lähteiden mukaan Medusa oli ainoa olento, joka kykeni muuttamaan ihmisen kiveksi jos tätä katsoo. Toisaalta hän oli myös kuolevainen toisin kuin hänen sisarensa. === Perseuksen tehtävä: nouda Medusan pää === Serifoksen kuningas Polydektes teeskenteli, että hän kerää myötäjäisiä Hippodameiaa varten, ja vaati tuomaan hevosia lahjaksi. Oikeasti häntä ei kiinnostanut Hippodameia vaan veljensä Diktyksen suojatti Danae, Perseuksen äiti. Perseus eli kalastaja Diktyksen suojissa, joten hänellä ei ollut hevosia. Niinpä Perseus lupasi tuoda kuninkaalle mitä tahansa muuta tämä vain tahtoisi. Polydektes halusi päästä Danaen aikuisesta pojasta eroon, joten hän lähetti miehen noutamaan Medusan päätä häälahjaksi Hippodameialle. Tehtävää varten jumalatar Pallas Athene antoi Perseukselle kiiltävän kilven: sen avulla tämä voisi katsoa Medusaa kivettymättä. Hermes taas antoi Perseukselle sirpin. Nymfit puolestaan varustivat miehen runsaskätisesti: Perseus sai siivekkäät sandaalit, laukun ja Haadeen näkymättömäksi tekevän kypärän. Perseus löysi gorgot nukkumasta Tartessoksesta. Perseus käytti apuna kilpensä peilipintaa ja leikkasi Medusalta pään. Haavasta nousi sekä Khrysaor-jättiläinen että siivekäs hevonen Pegasos: myöhemmin juuri Pegasos auttoi Perseuksen takaisin jumalten luo. Perseus nappasi Medusan pään mukaansa ja pakeni henkensä edestä kahta jäljelle jäänyttä sisarusta: hän pääsi karkuun vain siksi, että hänen päässään oli näkymättömäksi tekevä kypärä. Joidenkin lähteiden mukaan Perseus vei Medusan verta lääketaidon jumala Asklepiokselle: osa verestä oli tappavaa myrkkyä kun taas toinen osa herätti kuolleet eloon. Kerrotaan että Perseus pelasti Andromedan: hän käytti apunaan Medusan päätä ja kivetti sillä merihirviö Ketoksen. Andromeda oli kahlehdittu kallioon kiinni, sillä oraakkelin ennustuksen perusteella hänet oli päätetty uhrata merihirviölle. Andromedasta tuli Perseuksen vaimo. Perseus palasi takaisin Serifokseen jossa paljastui, että hänen äitinsä Danae ja kuninkaan veli Diktys olivat joutuneet piiloutumaan temppeliin: Polydektes oli ryhtynyt väkivaltaiseksi. Tämän seurauksena Perseus tappoi Polydekteen: hän esitteli tälle Medusan päätä. Tämän jälkeen Perseus asetti Diktyksen kuninkaaksi.Apollodoros, Bibliotheke ('Kirjasto') 2.4.2–3 (engl. käännös) == Lähteet == == Aiheesta muualla == Luokka:Kreikkalaisen mytologian taruolennot Luokka:Mytologioiden hirviöt Luokka:Seulonnan keskeiset artikkelit
Ramses X

Ramses X (tai Ramesses X) oli muinaista Egyptiä 20. dynastian aikaan vuosina 1108–1099 eaa. hallinnut faarao. Ramses X:n hallituskaudelta ei ole säilynyt juurikaan monumentteja tai kirjallista dokumentaatiota. Ainoa maininta hänestä on Karnakin temppelin seinällä. Ramses hallitsi vain muutaman vuoden ja tänä aikana Egypti oli suurissa taloudellisissa vaikeuksissa. Ramses X:n hautapaikkaa ei varmuudella tiedetä, mutta hänet on saatettu haudata Kuninkaiden laaksoon hautaan KV18. Hauta on jäänyt keskeneräiseksi ja sinne on murtauduttu todennäköisesti pian valmistumisen jälkeen. Haudasta ei ole löytynyt juurikaan esineistöä, mikä johtunee siitä, että hauta on ollut avoinna hyvin pitkään. Tulvat ovat myös tuhonneet kaikki hautakoristelut, mikäli niitä on koskaan ollutkaan. Howard Carter valkaisi haudan seinät ja sinne asennettiin vuonna 1904 Kuninkaiden laakson valaistuksen sähkökeskus. == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Nurmiajuruoho

Nurmiajuruoho (Thymus pulegioides) on huulikukkaiskasveihin (Lamiaceae) kuuluva monivuotinen ikivihreä maustekasvi. Se muistuttaa kangasajuruohoa, mutta nurmiajuruohon kukat ovat pitkulaisemmat ja varsi vähemmän karvainen. Nurmiajuruoho sopii puutarhaan maanpeitto- ja kivikkokasviksi. Sitä käytetään mausteena, ja se on miedommanmakuista kuin tavallinen timjami.Exotic garden Nurmiajuruoho on Suomessa tulokaskasvi, joka on levinnyt hyötykasvien siementen mukana. Sitä on myös viljelty koristekasvina.Yrttitarha Sivun arkistokopio Internet Archiven palvelimella Sitä tavataan Keski- ja Etelä- Euroopassa mutta ei juuri Suomea idempänä.Den virtuella Floran: Stortimjan (Thymus pulegioides) (myös kartta) == Lähteet == == Aiheesta muualla == * Kasviatlas: Nurmiajuruohon levinneisyys Suomessa. * Pohjolan kasvien pauloissa: Thymus pulegioides subsp. pulegioides nurmiajuruoho subsp. euroopannurmiajuruoho * Pohjolan kasvien pauloissa: Thymus pulegioides subsp. pannonicus – nurmiajuruoho subsp. idännurmiajuruoho Luokka:Ajuruohot Luokka:Yrtit
VG-62 (jalkapallo)

VG-62 on vuonna 1962 perustettu naantalilainen jalkapalloseura ja osa samannimistä yleisseuraa. Kaudella 2023 seuran edustusjoukkue pelaa Miesten Kolmosessa, ja reservijoukkue VG-62/2 pelaa Miesten Vitosessa. VG-62:n miesten edustusjoukkue pelasi Ykkösessä neljän kauden ajan vuosina 2002–2005. Kakkosessa se voitti oman lohkonsa kaudella 2001. Kausi 2007 oli sille kahdeksas tällä sarjatasolla.Finland – Divisional Movements RSSSF. Viitattu 24.11.2008. Kaudella 2016 VG-62 pelasi Kolmosessa, ja sijoittui lohkonsa viimeiseksi putoten Neloseen. Kauden 2019 päätteeksi VG-62 nousi takaisin Kolmoseen, ja pelaa siellä edelleen. VG-62 toimi vuoteen 2007 asti Veikkausliigassa pelaavan turkulaisen FC Interin reservijoukkueena. Sen sarjapaikan Kakkosessa ja samalla paikan FC Interin reservi- ja kehitysjoukkueena peri vastaperustettu FC Sinimustat. VG-62 jatkoi kaudella 2008 pelaamista Turun piirin Kolmosessa. VG-62 pelaa kotiottelunsa Naantalissa Kuparivuoren urheilukentän nurmella, sekä Karvetin tekonurmikentällä. == Lähteet == == Aiheesta muualla == * VG-62:n jalkapallojaoston sivusto * VG-62:n edustusjoukkueen viralliset sivut Luokka:Suomalaiset jalkapalloseurat Luokka:VG-62